stanford-oval/wikipedia huggingface dataset:
Private Line
Aiheesta muualla

Private Line - Facebook
Private Line - Suomen virallinen lista
Private Line: 21st Century Pirates - Soundi
Private Line - Kaaoszine
Private Line - Discogs
Private Line - Livenation
D.A.D & Private Line - Meteli.net
Mötley Crüe aloittaa kiertueensa Suomesta - MTV uutiset
Mithridates II (Pontos)

Mithridates II (m.kreik. Mιθριδάτης, Mithridatēs) oli Pontoksen kuningas vuosina (noin) 250–189 eaa. Hänen isänsä oli Pontoksen kuningas Ariobarzanes. Mithridates II:n hallituskausi oli hyvin pitkä ja saattaa olla että kyseessä onkin kaksi eri kuningasta (Mithridates II ja Mithridates III). Mithridates II muodosti liiton Seleukos II:n kanssa ja meni naimisiin tämän siskon Laodiken kanssa. Mithridates sai Fryygian myötäjäisiksi Seleukokselta. Mithridates yritti vallata Sinopen kaupungin piirittämällä, mutta epäonnistui.
Filipp Golikov

Filipp Golikov vuonna 1941.
Filipp Ivanovitš Golikov (ven. Фили́пп Ива́нович Го́ликов; 29. heinäkuuta (J: 16. heinäkuuta) 1900 Borisovo, Permin kuvernementti, Venäjän keisarikunta – 29. heinäkuuta 1980 Moskova, Neuvostoliitto) oli Neuvostoliiton marsalkka, joka toimi rintamakomentajana toisessa maailmansodassa ja Neuvostoliiton sotilastiedustelun GRU:n johtajana vuosina 1940–1941.
Ura

Golikov opiskeli Kamyšlovin kymnaasissa vuoteen 1918, jolloin hän liittyi kommunistiseen puolueeseen ja puna-armeijaan. Hän osallistui Venäjän sisällissotaan sotilaana, agitaattorina ja poliittisena ohjaajana. Hän oli vuosina 1922–1926 agitaatiotehtävissä Länsi-Siperiassa ja sen jälkeen eri sotilaspiirien agitprop-johtajana. Golikov valmistui sotakoulusta vuonna 1931 ja Frunzen sotilasakatemiasta vuonna 1933. Hän oli 1931–1933 rykmentin, 1933–1936 divisioonan, 1936–1937 prikaatin, 1937–1938 armeijakunnan ja 1938–1939 Vinnitsan armeijaryhmän komentajana. Hän komensi syyskuusta 1939 heinäkuuhun 1940 Neuvostoliiton 6. armeijaa, joka osallistui hyökkäykseen Puolaan.
Golikov oli heinäkuusta 1940 heinäkuuhun 1941 Neuvostoliiton sotilastiedustelun johtajana ja puna-armeijan apulaisesikuntapäällikkönä. Tehtävässään kokematonta Golikovia pidetään Josif Stalinin ohella yhtenä pääsyyllisistä siihen, että Saksan hyökkäys kesäkuussa 1941 tuli neuvostojohdolle täytenä yllätyksenä. Golikov ei uskonut Saksan hyökkäävän Neuvostoliittoon niin kauan kun Britannia oli kukistamatta, joten hän kieltäytyi välittämästä Saksan hyökkäysvalmisteluja koskevia tiedustelutietoja yleisesikunnan päällikkö Georgi Žukoville tai puolustusministeri Semjon Timošenkolle. Saksan aloitettua sodan Golikov johti heinäkuussa 1941 Britanniaan ja Yhdysvaltoihin matkannutta neuvostoliittolaista sotilasvaltuuskuntaa, joka neuvotteli ase- ja muusta avusta.
Lokakuussa 1941 Golikov määrättiin 10. armeijan komentajaksi, mistä hän siirtyi helmikuussa 1942 komentamaan 4. iskuarmeijaa. Huhtikuusta heinäkuuhun 1942 hän oli Brjanskin rintaman ja elokuusta syyskuuhun 1. kaartinarmeijan komentajana. Hän oli samalla lounaisrintaman apulaiskomentajana Stalingradin taistelun alkuvaiheessa. Nikita Hruštšov syytti Golikovia pelkuruudesta Stalingradissa. Lokakuusta 1942 maaliskuuhun 1943 Golikov oli Voronežin rintaman komentajana. Helmikuun alussa 1943 Golikovin Voronežin rintama ja Nikolai Vatutinin komentama lounaisrintama saartoivat pihtiliikkeellä Voronežin ja Harkovan, joista Golikovin joukot valtasivat Harkovan 16. helmikuuta. Saksalaiset käynnistivät kuitenkin pian vastahyökkäyksen ja valtasivat Harkovan takaisin 14. maaliskuuta. Tämän jälkeen Golikoville ei enää annettu komentajantehtäviä.
Golikov oli huhtikuusta toukokuuhun 1943 puolustusasiain apulaiskansankomissaarina ja sen jälkeen puolustusasiain kansankomissariaatin kaaderiosaston johtajana koko lopun sodan ajan ja aina vuoteen 1950. Sen jälkeen hän oli mekanisoidun armeijan komentajana 1950–1956, panssarijoukkojen sotilasakatemian johtajana 1956–1958 sekä puna-armeijan ja -laivaston poliittisen pääosaston johtajana 1958–1962. Golikov sai Neuvostoliiton marsalkan arvon toukokuussa 1961 ja toimi vuodesta 1962 yhtenä puolustusministeriön ylitarkastajista. Hän oli myös NKP:n keskuskomitean jäsen vuosina 1961–1966. Kuoltuaan vuonna 1980 hänet haudattiin Moskovan Novodevitšin hautausmaalle.
Aiheesta muualla

Kuvia tai muita tiedostoja aiheesta Filipp Golikov Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Latvia  Tšekki  Alankomaat  Puola  Venäjä 
Henkilöt:  Deutsche Biographie 
Muut:  IdRef
Kambyses II

Kambyses II.
Kambyses II (k. 522 eaa.) oli Persian kuningas vuodesta 528 eaa. ja Kyyros Suuren vanhin poika.
Kambyseesta tuli kuningas sen jälkeen, kun Kyyros II Suuri kuoli sotaretkellä vuonna 528 eaa. Kambyses antoi murhata veljensä Smerdiin, josta Kyyros II Suuri oli tehnyt Persian valtakunnan itäisien maakuntien satraapin. Kambyses II hyökkäsi Egyptiin vuonna 525 eaa. Egyptin sotaretkellä Kambyses II sai apua arabiheimoilta, jotka järjestivät hänen armeijalleen vettä, kun se ylitti aavikon matkallaan Egyptiin. Kambyses samosi Niilin suistomaahan, missä Egyptin pääkaupunki tuolloin sijaitsi. Niilin erään suuhaaran rannalla lähellä Pelusionia käytiin verinen  taistelu, joka päättyi Egyptin armeijan tappioon ja pakoon. Voitetun taistelun jälkeen Kambyses piiritti lyhyen aikaa Memfistä ja sai faaraon, Psametik III:n, vangiksi. Sillä aikaa Persian laivasto, johon kuului Foinikian kaupunkien ja Vähän-Aasian kreikkalaisten siirtokuntien sotalaivoja, oli pidätellyt Egyptin laivastoa. Egyptiläiset tunnustivat Kambyseen hallitsijakseen. Vallattuaan Egyptin Kambyses II omaksui itselleen faaraoiden tavat. Hän teki Egyptistä käsin myös epäonnistuneen sotaretken etiopialaisten kuningasta vastaan. Persialaiset kärsivät siinä suuria tappioita.
Vuonna 522 eaa. Persiassa puhkesi menestyksekäs kapina, jonka johtaja, entinen pappi, väitti olevansa Kambyses II:n kuollut veli Smerdis. Matkallaan takaisin Persiaan Kambyses II kuoli, mutta kuolinsyytä ei tiedetä. Syyksi on esitetty onnettomuutta tai itsemurhaa.
Aiheesta muualla

Kuvia tai muita tiedostoja aiheesta Kambyses II Wikimedia Commonsissa
| 0 | 1 | 2 |
| --- | --- | --- |
| Edeltäjä: Kyyros II Suuri | Persian kuningas Akemenidien hallitsijasuku | Seuraaja: Smerdis |
| 0 | 1 | 2 |
| --- | --- | --- |
| Edeltäjä: Psammetikos III | Egyptin faarao Akemenidien hallitsijasuku | Seuraaja: Smerdis |
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  4 
Kansalliset:  Norja  Saksa  Israel  Yhdysvallat  Ruotsi  Tšekki  Alankomaat  Puola 
Henkilöt:  Deutsche Biographie  DDB 
Muut:  IdRef
Neferites I

Neferites I:n šabti
Neferites I tai Nefaarud I oli Egyptin 29. dynastian hallitsija eli faarao vuosina 399 eaa. – 393 eaa.
Neferites nousi valtaan syksyllä vuonna 399 eaa. sen jälkeen kun edellinen hallitsija Amyrtaios oli vangittu ja teloitettu. Neferites solmi liiton Spartan kanssa Persiaa vastaan ja lahjoitti liittolaisilleen suuren määrän maissia sekä varusteet 100 laivaa varten. Vuonna 1869 Mandesista löydettiin Neferitesin hauta. Haudasta löytyi faaraota esittävä šabti sekä mustasta graniitista valmistetusta sarkofagista joitakin hallitsijan jäänteitä. Neferitesin dynastian rakennustoiminnasta on säilynyt lukuisia jälkiä Butossa, Saisissa, Memfisistä ja Karnakissa.
| 0 | 1 | 2 |
| --- | --- | --- |
| Edeltäjä: Amyrtaios | Egyptin faarao 29. dynastia | Seuraaja: Hakor, Psammuthis |
Dalarö

| Dalarö |
| --- | --- |

 Dalarö
 Koordinaatit: 59°09′21″N, 18°26′40″E 
Valtio:   Ruotsi
Lääni:  Tukholman lääni
Maakunta:  Södermanland
Kunta:  Haninge
Väkiluku (2021):  1 905
Infobox OKVirheellinen NIMI-arvo: 
Dalarö on taajama Haningen kunnassa Tukholman läänissä Södermanlandin historiallisessa maakunnassa Ruotsissa. Taajamassa oli 1 905 asukasta vuonna 2021. Dalaröstä tuli 1800-luvun lopulla tukholmalaisten suosima vapaa-ajanviettokohde, jonne rakennettiin kesämökkejä. Muun muassa taidemaalari Anders Zorn viihtyi Dalarössä.
Kuvia

Dalarön kirkko
Dalaröstä kulkee lautta Ornön saarelle.
Sommarnöje (Anders Zorn, 1886).
Aiheesta muualla

Kuvia tai muita tiedostoja aiheesta Dalarö Wikimedia Commonsissa
Mithridates II (Parthia)

Mithridates II
Mithridates II Suuri (nimi myös muodossa Mithradates II eli Arsakes VIII)  oli Parthian kuningas vuosina 123 eaa. – 87 eaa.
Parthian valtion sisäisestä kehityksestä tiedetään hyvin vähän, koska roomalaisten tekemät muistiinpanot käsittelevät lähinnä Parthian suhteita muihin maihin. On kuitenkin päätelty, että valtakuntaa rasittivat toistuvasti kuninkaanmurhat, veljesmurhat, vastakuninkaat ja vasallikapinat. Niinpä Mithridates kukisti vasallinsa Babylonian satraapin, joka oli kapinoinut kuningasta vastaan. Valtio keski kuitenkin 475 vuotta 100-luvun puoliväliin jaa.
Idässä Mithridates kukisti skyytit ja ajoi heidät Oxus-joen taakse. Noin vuonna 115 eaa. Mithridateen luokse saapui Kiinan keisarin lähetystö. Hän sopi kiinalaisten kanssa kauppatavaroiden vapaasta kulusta Pathian valtakunnan läpi. Hallituskautensa aikana Mithridates yhtenäisti ja organisoi valtakuntaansa. Hänen kuolemansa jälkeen vuonna valtakunta vajosi sekasortoon ja valtaistuinriitoihin.
Neferirkare Kakai

Nyuserre Inin ja Neferirkare Kakain pyramidit
Neferirkare Kakai  (myös Neferirkara)  oli Egyptin faarao;  viidennen dynastian  hallitsija. Hän oli vallassa 2487 eaa. - 2477 eaa. Hänen äitinsä oli kuningatar Khentakaus I, veljensä edellinen faarao Sahure ja isänsä luultavasti tätä edellinen faarao Userkaf.
Nimi Neferirkare merkitsee "kaunis on Ren sielu". Neferirkare Kakaille Abusiriin rakennetun pyramidin suuresta koosta voidaan päätellä, että hän on ollut tärkeä hallitsija, mutta yksityiskohtia hänen elämästään tiedetään kovin vähän.
Neferkahor

Neferkahor oli muinaisen Egyptin 7. dynastian faarao. Hänen valtaistuinnimensä merkitsee ”Kaunis on Horuksen Ka”. Neferkahor mainitaan vain Abydoksen kuningasluettelossa ja sylinterisinetissä.
Neferites II

Neferites II oli Egyptin 29. dynastian hallitsija eli faarao vuonna 380 eaa.. Hän oli luultavasti edeltäjänsä Hakorin poika. Neferites II hallitsi vain muutaman kuukauden, mahdollisesti kesäkuusta lokakuuhun vuonna 380 eaa., jolloin Nektanebo I syrjäytti  hänet.
| 0 | 1 | 2 |
| --- | --- | --- |
| Edeltäjä: Hakor | Egyptin faarao 29. dynastia | Seuraaja: Nektanebo I |
Neferkare Tereru

Neferkare Tereru tai Neferkare V  oli muinaisen Egyptin 7. dynastian faarao. Hänen valtaistuinnimensä merkitsee ”Kaunis on Ka:n Re”. Tereru on synnyinnimi. Neferkare Tereru mainitaan ainoastaan Abydoksen kuningasluettelossa.
Vincent Perez

Perez Cannesissa vuonna 2017.
Vincent Perez (s. 10. kesäkuuta 1964) on sveitsiläinen näyttelijä, ohjaaja ja valokuvaaja.
Filmografia

Ashe Corven
Crow
Queen of the Damned
Cyrano de Bergerac
Le Bossu, La Reine Margot
Indochine
Aiheesta muualla

Vincent Perez Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Espanja  Ranska  BnF data  Katalonia  Saksa  Israel  Yhdysvallat 2  Tšekki  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Biographie  DDB  Elonet 
Muut:  SNAC  IdRef  Theaterlexikon
Kleisthenes Sikyonlainen

| Kleisthenes> Κλεισθένης.Henkilötiedot |
| --- | --- |
Syntynyt: 600-luku eaa. Sikyon
Kuollut: 582 eaa. jälkeen
Lapset:  Agariste I
Kleisthenes (m.kreik. Κλεισθένης, Kleisthenēs, lat. Cleisthenes, Clisthenes; 600/500-luku eaa.) oli antiikin kreikkalainen Sikyonin tyranni.
Elämä

Kleisthenes oli Aristonymoksen poika ja Sikyonin tyrannien dynastian noin sata vuotta aiemmin perustaneen Orthagoraan jälkeläinen. Hän seurasi tyrannina isoisäänsä Myronia, vaikkakin kohtasi todennäköisesti tuolloin jonkin verran vastustusta.
Vuonna 595 eaa. alkaneeksi sijoitetussa ensimmäisessä pyhässä sodassa Kleistheneen kerrotaan auttaneen Delfoin amfiktyoniliittoa Kirrhaa vastaan, mikä päättyi kymmenen vuotta myöhemmin Kirrhan tuhoon. Nykyisin sodan historiallisuus on kuitenkin kyseenalaistettu. Kleistheneen mainitaan myös käyneen sotaa Argosta vastaan. Hänen sanotaan vihanneen Argosta niin paljon, että hän kielsi Homeroksen eeposten ääneenlukemisen Sikyonissa, koska niissä ylistettiin usein Argosta, ja siirsi argoslaista heerosta Adrastosta muistaneet traagilliset kuorotanssit Dionysoksen nimiin.
Herodotos kuvaa Kleistheneen pyrkineen halventamaan argoslaisten lisäksi doorilaisia yleisemminkin antamalla Sikyonin kolmelle doorilaiselle heimolle (fylē) uudet nimet, jotta ne eivät olisi samat kuin Argoksessa, ja johtamalla niiden uudet nimet siasta (Ὑᾶται, Hyatai, hyatit), aasista (Ὀνεᾶται, Oneatai, oneatit) ja porsaasta (Χοιρεᾶται, Khoireatai, khoireatit). Omalle heimolleen hän taas antoi nimen arkhelait (Ἀρχέλαοι, Arkhelaoi, ”kansan johtajat”).
Aristoteleen kautta tiedetään, että Kleisthenes säilytti valtansa osaksi sotamenestystensä vuoksi ja osaksi siksi, että hallitsi yleensä kansan mielen mukaisesti ja maltillisesti. Hän suoritti joitakin suurellisia rakennushankkeita, ja Pausanias mainitsee stoan eli pylväshallin, jonka hän rakennutti pyhästä sodasta saadulla sotasaaliilla.
Kleisthenes kilpailutti tyttärensä Agaristen avioliiton monien kosijoiden kesken ja antoi hänet lopulta alkmaionidien sukuun kuulunelle ateenalaiselle Megakles III:lle. Avioliitosta syntyi Ateenan valtiomuodon uudistaja Kleisthenes, joka sai äidinisänsä nimen.
Kleistheneen kuolinvuotta tai hänen tyranniansa päättymisaikaa ei tunneta tarkasti, mutta sen on täytynyt tapahtua vuoden 582 eaa. jälkeen, sillä hän voitti kyseisenä vuonna Delfoin Python kisojen valjakkoajot.
Nebukadressar I

Nebukadressar I oli Babylonian kuningas 1100-luvulla eaa. Hän hallitsi maata Babylonin kaupungista vuosina 1137–1114 eaa. Isinin dynastian toisena hallitsijana.
Isinin dynastia (dynastia IV) esti Babylonian joutumisen sekasortoisessa tilassa Elamin valtakunnan alistamaksi. Esimerkiksi viimeinen kassilaisdynastian (kassiittien) kuningas oli joutunut Elamin vangiksi. Nebukadressar I pystyi lopullisesti häätämään elamilaisuhkan kokoamalla sotavaunujen armeijan Ulaijoen rannalle ja lyömällä Elamin kuninkaan Hultetutiš-Inšušinakin.
Rauhan aika ja kansallinen itsetunto synnyttivät voimakkaan renessanssin babylonialaisessa kulttuurissa. Niinpä kuninkaan neuvonantaja Saggil-kin-ubbib loi kirjallisuutta, joka tunnettiin vielä satoja vuosia myöhemmin. Kirjallisuus oli muutenkin vahva taiteen laji. Kertomus maailman synnystä ja Maan luomisesta eli babylonialainen luomiskertomus oli syntynyt tällä kaudella. Tähtitieteen oppikirjassa Mul Apin on ensimmäistä kertaa selkeästi todettu planeettojen kiertoaikojen jaksoittaisuus.
Neferkare II

Neferkare II:n nimi kartussissa Abydoksen kuningasluettelossa
Neferkare II oli muinaisen Egyptin 7. dynastian tai 8.dynastian faarao. Hänen valtaistuinnimensä merkitsee ”Kaunis on Ren Ka”. Neferkare II mainitaan  Abydoksen kuningasluettelossa. Egyptologi Jürgen von Beckerathin mukaan faaraon nimi on Wadjkare, joka on kirjoitettu väärin.
Oboda III

Oboda III oli nabatealaisten kuningas vuodet 30–9 eaa.
Oboda III:n aikana nabatelaisten kulttuuri kukoisti ja tuona jaksona monia temppeleitä ja hautoja rakennettiin. Hän ei ollut kuitenkaan erityisen vahva kuningas, eikä häntä kiinnostanut sotilaalliset toimet. Oboda oli antanut suuren osan vallastaan ministeri Syllaeuskselle.  Obodaa seurasi vallassa Aeneas, joka oli todennäköisesti hänen kaukainen sukulaisensa. Aeneas oli hallitsijanimeltään Aretas IV.
Obodan aikakaudesta kirjoittaa myös kreikkalainen Strabon teoksessaan Geografia .
Magnus Mali

Magnus Turkka Anders Mali (s. 1982 Tammela) on suomalainen tietokilpailukirjailija, tietokilpailija ja tietovisatuottaja. 2000-vuosikymmenellä hän osallistui useisiin television visailuohjelmiin, mukaan lukien Haluatko miljonääriksi? -ohjelmaan, josta hän voitti 45 000 euroa ollessaan 21-vuotias. Sittemmin hän on kirjoittanut kuusi tietokilpailukirjaa ja laatinut tietokilpailukysymyksiä useisiin visailuohjelmiin, lautapeleihin ja lehtiin. Hän oli yksi jahtaajista vuosina 2019–2021 esitetyissä Jahti- ja Super-Jahti-visailuohjelmissa, joissa hänet tunnettiin lempinimellä ”Terävä”. Mali on Suomen ainoa visailuja päätoimisesti työkseen tekevä henkilö.
Mali valmistui restonomiksi Haaga Instituutista 2006. Hänen isänsä Turkka Mali ja setänsä Mika Mali ovat muusikoita.
Tietovisailu

Mali kiinnostui tietovisailusta jo lapsena. Hän pääsi välillä isänsä mukana visailuohjelmien kuvauksiin, ja perhe pelasi kotona muun muassa Trivial Pursuitia. Hän luki paljon, opetteli ulkoa maita ja pääkaupunkeja ja seurasi visailuohjelmia.
Mali osallistui 21-vuotiaana Haluatko miljonääriksi? -ohjelmaan vuonna 2003. Hän tiesi vastauksen 12 ensimmäiseen piinapenkkikysymykseen ja saavutti 45 000 euron potin. Hän jätti vastaamatta kysymykseen 13, jossa kysyttiin Pisan tornin kerrosten lukumäärää. Hän osallistui 2000-luvun alkupuolella pelaajana noin kymmeneen visailuohjelmaan, kuten Heikoin lenkki, Hermopeli, SF-studio, Jeopardy, Bonus, Oikea kysymys, Giljotiini ja G5.
Vuonna 2006 Mali valmistui restonomiksi ja työskenteli sen jälkeen hotelli- ja ravintola-alalla muun muassa Hotelli Kämpissä, Levillä ja Dubaissa. Samalla hän jatkoi tietovisailua harrastuksena. Mali innostui visailukirjojen kirjoittamisesta saatuaan syntymäpäivälahjaksi englantilaisen pubivisakirjan. Hän keräsi kysymyksiä vapaa-ajallaan ja tarjosi lopulta visailukirjan käsikirjoitusta kustantamoille. Gummerus julkaisi kolme hänen kirjoittamaansa visailukirjaa vuosina 2014–2016, ja WSOY:n kustantama Haluatko miljonääriksi? -visailukirja julkaistiin 2017. Nemo-kustantamo on julkaissut kaksi Malin tekemää visailukirjaa, Haluatko triviamestariksi? vuonna 2019 ja Knoppi! vuonna 2023.
Mali jättäytyi pois hotellialalta ja ryhtyi visailuammattilaiseksi vuonna 2018. Ensimmäisten visailukirjojensa jälkeen hän alkoi laatia kysymyksiä television visailuohjelmiin. Hän on laatinut kysymyksiä muun muassa ohjelmiin Heikoin lenkki, The Wall Suomi, Hengaillaan, Tietäjät tietää ja Jeopardy! Suomi. Hänen laatimiaan kysymyksiä on ollut myös lautapeleissä, kuten Haluatko miljonääriksi? ja iKnow, sekä muun muassa Seiskan, Iltalehden ja Apun tietovisoissa. Lisäksi hän laatii ja vetää tietovisoja esimerkiksi yritystapahtumissa. Hän on yksi Suomen aktiivisimmista tietokilpailukysymysten laatijoista ja Suomen ainoa visailuja päätoimisesti työkseen tekevä henkilö.
Mali oli yksi jahtaajiksi kutsutuista vakiokilpailijoista vuosina 2019–2021 esitetyissä Jahti- ja Super-Jahti-visailuohjelmissa, joissa hänen lempinimensä oli ”Terävä”. Tietovisojen ystävänä tunnettu presidentti Sauli Niinistö kutsui Malin Linnan juhliin vuonna 2019.
Muuta

Mali alkoi tehdä sanoituksia lauluihin 2010-luvun loppupuolella ja kävi Heikki Salon vetämällä sanoituskurssilla. Hänen Arja Korisevalle sanoittamansa kappale Viiva ovenpieleen julkaistiin kesäkuussa 2023.
Malin perheeseen kuuluu kaksi poikaa ja naisystävä. Hän on kertonut harrastavansa remontointia, pubivisoja, kirjallisuutta ja populaarikulttuuria ja seuraavansa intohimoisesti NHL-jääkiekkoa.
Kirjat

Tietovisa 1.  Gummerus, 2014.  ISBN 978-951-20984-5-3
Tietovisa 2.  Gummerus, 2015.  ISBN 978-951-20985-6-9
Uusi tietovisa.  Gummerus, 2016.  ISBN 978-951-24018-9-5
Haluatko miljonääriksi?  WSOY, 2017.  ISBN 978-951-04293-8-9
Haluatko triviamestariksi?.  Nemo, 2019.  ISBN 978-951-13471-3-2
Knoppi!.  Nemo, 2023.  ISBN 978-951-14612-9-6
Knoppi 2.  Nemo, 2024.  ISBN 978-951-14907-1-5
Nektanebo II

Nektanebo II:sta esittävä patsas
Nektanebo II, joskus kreikkalaisittain Nektanebos II, oli Egyptin 30. dynastiaan kuulunut faarao vuosina 360–343 eaa. Hän oli yhdessä Nektanebo I:n kanssa yksi Egyptin viimeisistä faaraoista ja Egyptin viimeinen egyptiläistaustainen hallitsija ennen 1950-luvulla valtaan noussutta Gamal Abdel Nasseria. Hänen syntymänimensä oli Nakhthorheb ja hallitsijanimensä Snedjem-ib-re Setep-en-inhur.
Nektanebo II nousi valtaan syrjäyttämällä edellisen faaraon, setänsä Teoksen Spartan kuninkaan Agesilaoksen tukemana. Nektanebo II:n isä Tjahapimu oli Teoksen veli ja faarao Nektanebo I:n poika. Koko valtakautensa ajan hän joutui puolustamaan maataan persialaisilta, jotka yrittivät vallata Egyptin takaisin provinssikseen, niin kuin se oli ollut 27. dynastian ajalla. Sekä Nektanebo I että Nektanebo II olivat myös innokkaita rakentajia, ja monet myöhemmät Ptolemaiokset ovat itse asiassa vain jatkaneet Nektanebojen aloittamaa työtä.
Vuonna 342 eKr. Persian kuningas Artakserkses III valloitti Egyptin ja syrjäytti Nektanebos II:n perustaen Egyptin viimeisen, 31. dynastian. Nektanebo II pakeni ensin Memfisiin ja sitten Ylä-Egyptiin, eikä hänen myöhemmistä vaiheistaan ole tietoa.
Tampereen Puhelin

Tampereen Puhelin, myöhemmin Soon Communications, oli Pirkanmaalla toiminut teleoperaattori.
Tampereen Puhelinosuuskunta (TPO) perustettiin vuonna 1882. Vuonna 1997 osuuskunnasta tuli julkinen osakeyhtiö Tampereen Puhelin Oyj. TPO oli Suomen ensimmäinen puhelinosuuskunta, joka muuttui julkiseksi osakeyhtiöksi.
TPO erosi Finnet-liitosta ja vaihtoi nimeä vuonna 2001. Yhtiöstä tuli Soon Communications Oyj. Nimenmuutoksella yhtiö halusi korostaa, kuinka yhtiö oli ”enemmän kuin Tampere ja enemmän kuin puhelin, tulevaisuudessa yhä enemmän myös valtakunnallinen ja kansainvälinen toimija”. Yhtiön mukaan ”Soon” oli tarkoitus lausua ”niin kuin kirjoitetaan”.
Elisa Communications hankki TPO:n osakkeita 1990-luvun lopussa. Se sai haltuunsa lopulta kaikki osakkeet vuonna 2001. Soon fuusioitiin Elisan vuoden 2002 lopussa.
Yhtiön osake noteerattiin Helsingin pörssissä vuosina 1998–2001.
ICT Elmo

Soonin valokuituverkon omistajaksi tuli toinen yhtiö, uusi Tampereen Puhelin Oy, joka vuonna 2018 vaihtoi nimekseen ICT Elmo Oy.
Anglet Hormadi

| Anglet Hormadi |
| --- | --- |
Perustettu:  1969
Kaupunki:   Ranska, Anglet
Kotiareena:  Patinoire de la Barre
– kapasiteetti:  1200
Sarjataso:  Synerglace Ligue Magnus
Värit:                
Toimitusjohtaja:   Xavier Daramy
Päävalmentaja:   Mathieu Cyr
Hopeaa:  1 (2001)
Pronssia:  1 (2004)
Infobox OKVirheellinen NIMI-arvo: 
Anglet Hormadi on ranskalainen jääkiekkoseura Angletin kaupungista. Seura on pelannut aikaisemmin Ranskan pääsarjatasolla 1999 lopun ja vuoden 2007 välisenä aikana. Seura on onnistunut voittamaan pääsarjassa kerran hopeaa ja pronssia. Kauden 2006-2007 päätteeksi seura kuitenkin putosi talousvaikeuksien takia neljänneksi korkeimmalle tasolle. Seuraavalla kahdella kaudella seura pelasi tämän lisäksi myös Espanjan pääsarjassa. 2010-luvun seura kuitenkin on pelannut Ranskan alimmilla sarjatasoilla.